KickFlip

KickFlip ialah sebuah kumpulan muzik lelaki Korea Selatan yang dibentuk melalui rancangan realiti  SBS Loud. Ditubuhkan dan diuruskan oleh syarikat rakaman JYP Entertainment, kumpulan muzik ini terdiri daripada tujuh orang anggota. Mereka memulakan penampilan sulung pada 20 Januari 2025 dengan album mini Flip It, Kick It!.

 Nama 
Nama kumpulan KickFlip merujuk kepada suatu helah papan selaju di mana pemain akan membuat putaran penuh di sepanjang paksi panjang papan di dalam bahasa Inggeris, yang melambangkan "cita-cita kumpulan itu untuk memecahkan konvensyen bagi menyampaikan persembahan yang berani".

 Sejarah 
 2021–2023: Rancangan realiti Loud 
KickFlip bersama-sama dengan The New Six telah dibentuk melalui program realiti televisyen K-pop SBS Loud, yang dihoskan oleh JYP Entertainment dan P Nation. Loud ditayangkan pada Jun 2021 dan berlangsung sehingga September, di mana Kyehoon, Keiju, Amaru, Lee Donghyeon dan Yoon Min dipilih sebagai anggota kumpulan lelaki baharu JYP. Walau bagaimanapun pada April 2023, Yoon Min membuka akaun Instagram peribadinya, seolah-olah mengesahkan pemergiannya dari JYP Entertainment dan kumpulan lelaki yang akan datang. Dia kemudiannya menyertai rancangan realiti Mnet Vocal Showdown pada Oktober 2023.

 2024–sekarang: Penampilan pertama 
Pada 21 November 2024, semasa Anugerah MAMA 2024 di Los Angeles, pengasas JYP Entertainment Park Jin-young mengumumkan bahawa mereka berada dalam "peringkat persiapan terakhir" untuk kumpulan lelaki yang akan datang dan mendedahkan imej bebayang tujuh anggotanya. Sehari kemudian, JYP mengumumkan nama kumpulan lelaki baharu itu iaitu KickFlip dan tarikh penampilan pertama pada 1 Januari 2025. Penampilan sulung kumpulan itu kemudiannya ditangguhkan ke 6 Januari bagi menghormati tempoh perkabungan bagi nahas Penerbangan 2216 Jeju Air. KickFlip mengeluarkan album mini pertama mereka Flip It, Kick It! pada 20 Januari, setelah single prapelancaran "Oh Ya" pada 6 Januari.

 Anggota 
KickFlip terdiri daripada tujuh orang anggota, di mana dua daripadanya merupakan warganegara Jepun, manakala yang lain pula memegang kewarganegaraan Korea Selatan.
 Nama Pengenalan ringkas Pentas Penuh Kyehoon Lee Kye-hoon(이계훈李啓訓) Tarikh lahir: 
 Tempat lahir: Jeju, Korea Selatan
 Warganegara:  Korea Selatan
 Peranan: Ketua kumpulan; penyanyi rap Amaru Mitsuyuki Amaru() 
 Tarikh lahir: 
 Tempat lahir: Misato, Saitama, Jepun
 Warganegara:  Jepun
 Peranan: Penyanyi vokal Donghwa Lee Dong-hwa(이동화李東花) Tarikh lahir: 
 Tempat lahir: Mapo, Seoul, Korea Selatan
 Warganegara:  Korea Selatan
 Peranan: Penyanyi rap Juwang Jang Ju-wang(장주왕張主汪) Tarikh lahir: 
 Tempat lahir: Pohang, Gyeongsang Utara, Korea Selatan
 Warganegara:  Korea Selatan
 Peranan: Penyanyi vokal Minje Choi Min-je(최민제崔旻帝) Tarikh lahir: 
 Tempat lahir: Seoul, Korea Selatan
 Warganegara:  Korea Selatan
 Peranan: Penyanyi rap Keiju Okamoto Keiju() Tarikh lahir: 
 Tempat lahir: Ōta, Tokyo, Jepun
 Warganegara:  Jepun
 Peranan: Penyanyi rap Donghyeon Lee Dong-hyeon(이동현李東玹) Tarikh lahir: 
 Tempat lahir: Jung, Daegu, Korea Selatan
 Warganegara:  Korea Selatan
 Peranan: Penyanyi vokal

 Catatan 

 Rujukan 

 Pautan luar 


Kategori:Artis JYP Entertainment
Kategori:Kumpulan muzik pop Korea Selatan
Kategori:Kumpulan lelaki Korea Selatan
Kategori:Kumpulan muzik K-pop